Gården er nevnt alt i 1593, da bodde det leilendinger her, eierne var Øystadfolk. Skyld 2 huder. Gården ble frikjøpt rundt 1650. Gården hadde sagbruk 1793. En skarpretter, Nils Christian Tellefsen Froholt var fra denne gården. Det var han som henretta Sigurd Sordal fra Setesdal i 1798. Hans siste henrettelse var i 1810. Gården var eid av Kalvild Træsliberi og drevet av forprakter rundt begynnelsen av 1900-tallet.